આ સાથે જ તેમણે વિપક્ષ પર પણ આકરા પ્રહારો કર્યા હતા. તેમણે કહ્યું હતું કે, આ મારી વ્યક્તિગત આસ્થા છે અને મારી વ્યક્તિગત આસ્થાના મામલે વિપક્ષ કઇ રીતે હસ્તક્ષેપ કરી શકે. બીજી વાત એ છે કે મુખ્યમંત્રી તરીકે પ્રદેશના દરેક સ્થળનો વિકાસ કરવાની જવાબદારી મારી છે. સાફ-સફાઇ પર જોર આપતાં તેમણે કહ્યું હતું કે, રામ જન્મભૂમિમાં દર્શન કરનારા દરેક શ્રદ્ધાળુની સુરક્ષા જરૂરી છે. સાફ-સફાઇથી માંડીને તમામ જરૂરી વ્યવસ્થા કરવાની જવાબદારી સરકારની છે. જ્યાં ભગવાન રામ બિરાજમાન છે, તેની આસપાસના ક્ષેત્રની વ્યવસ્થા સુપ્રીમ કોર્ટના નિર્દેશનને આધારે સંબંધિત અધિકારીઓ સંભાળી રહ્યાં છે.